stanford-oval/wikipedia huggingface dataset:
דרז'ה
היסטוריה

דרז'ה הוא אחד הממתקים העתיקים ביותר בעולם. מקורותיו המדויקים לא ידועים, אך מקובל לחשוב שמקורו באגן הים התיכון.
אחת האגדות אודות ממתק זה מספרת על רומאי בשם Julius Dragatus שיצר את הדרז'ה הראשון במקרה, כאשר הפיל בטעות מגש שקדים לתוך סיר עם דבש. נלהב מגילויו, הוא הציע את הממתק החדש כמתנה לאורחים במסיבת ההולדת של בנו, ובכך החל מסורת ארוכת שנים והעניק לממתק את שמו.
התיעוד המוקדם ביותר של ייצור דרז'ה הוא כנראה משנת 1120, בו תואר כיצד רוקח מצפון צרפת טובל שקדים בתערובת של דבש וסוכר, ובכך יוצר ציפוי קשה.
בעיירה וורדן (Verdun) בצרפת מייצרים דרז'ה כבר מהמאה ה-13. במקור היה זה גוש עשוי סוכר מתובל, שנהגו להשתמש בו כמרכיב המסייע לעיכול לאחר הארוחה.
בסלמונה (Sulmona) באיטליה מייצרים את ה"קונפטי", שהוא גרסת השקדים המצופים בסוכר, כבר מהמאה ה-15.
השקדים המצופים מגיעים בעיקר בצבעי פסטל אביביים, כצבעי לילך, צהוב בהיר, תכלת, ירוק בהיר, ולבן. הצבעים מתקשרים באופן מסורתי עם אירועי חיים מסוימים. לדוגמה לבן - חתונה, ורוד או תכלת להולדת הבת או הבן.
שימוש בדרז'ה בחתונות ואירועים

בחתונות ואירועים משפחתיים רבים נהוג להגיש דרז'ה בשקיות בד. הסיבה לכך היא כנראה השילוב בין הטעם המריר של השקד לציפוי המתוק, שמסמל את התקווה שהזוג הצעיר או בעלי השמחה יגברו על קשיי החיים ויחוו חיים מתוקים.
בחתונות באיטליה מקובל להגיש לבני הזוג חמישה שקדים מצופים, המסמלים חמש משאלות עבור החתן והכלה: בריאות, עושר, אושר, פריון ואריכות ימים.
גם בחתונות ביוון מקובל להגיש דרז'ה (koufetta ביוונית) בשקיות בד, ומקפידים לארוז בכל שקית מספר לא-זוגי של שקדים. הסיבה לכך היא שמספרים אלה לא מתחלקים לשניים, והם מסמלים את התקווה שבני הזוג יתחלקו בכל דבר ולא ייפרדו.
מנהג נפוץ במסורות עממיות רבות הוא שאישה לא נשואה נוטלת דרז'ה מהחתונה ומניחה אותו בתיקה או מתחת לכרית, כסגולה לזיווג.
סוגי דרז'ה

מלבד הסוג המסורתי של שקדים מצופים במעטפת של סוכר, במהלך השנים התפתחו סוגים שונים של דרז'ה.
באירופה דרז'ה יכול לתאר כל מרכיב של מאכל מצופה סוכר, כדוגמת אגוזים, צימוקים, שוקולד או ליקוריץ.
סוגי דרז'ה > דרז'ה שוקולד

עם כניסתו של השוקולד לעולם הישן, הוא זכה לפופולריות גוברת, ובראשית המאה ה-19 פיתחו אמצעים לשימוש מגוון בו. אז גם החלו לייצר ממתקי שוקולד בצורת שקדים המצופים במעטפת סוכר צבעונית.
סוגי דרז'ה > דרז'ה מתכתי

דרז'ה מתכתי היא צורה נוספת של דרז'ה. הם למעשה כדורים קטנים של סוכר, המשמשים בעיקר לקישוט עוגיות, עוגות, וצורות אחרות של מאפים. הם מיוצרים בגדלים שונים, בדרך כלל בקוטר של 3 ושל 4 מ"מ.
דרז'ה כסופים משמשים כקישוט כבר זמן רב, אולם עם הזמן נוספו להם גם גוונים מוזהבים, נחושתיים, ושלל צבעי הקשת.
מנהל המזון והתרופות האמריקאי מתייחס למה שמייצר את המראה המתכתי של הדרז'ה כלא-אכיל והם נמכרים עם הודעה שהם נועדו למטרות קישוט בלבד. ייתכן ובראשית המאה ה-20 הציפוי הכסוף הכיל כספית, אך המצב אינו כך כיום. מכירת דרז'ה מסוג זה נאסרה במשך זמן רב, על אף שהם נמכרים במרבית מדינות ארצות הברית, למעט קליפורניה, זאת בשל תביעה משנת 2003 כנגד מספר מוכרים. אולם במדינות אחרות, כדוגמת בריטניה, הם מסווגים כפרטי מזון.
הערות שוליים

↑  תולדות הדרז'ה, באתר של יצרן ממתקים (באנגלית) (ארכיון).
↑  The History of The “Confetti of Sulmona” and the Pelino House
↑  Meisler, Andy (18 בדצמבר 2005). "A Tempest on a Tea Cart". The Los Angeles Times. {{cite news}}:  (עזרה)
הארגון לאנרגיה אטומית של איראן

| --- | --- |
דגל הארגון לאנרגיה אטומית של איראן
 מדינה:  איראן 
 מטה הארגון:  טהראן 
 תקופת הפעילות:  1974–הווה (כ־50 שנה) 
 www.aeoi.org.ir
 קואורדינטות:  35°44′23″N 51°23′25″E﻿ / ﻿35.7397641°N 51.3902852°E﻿ / 35.7397641; 51.3902852
 he
 
הארגון לאנרגיה אטומית של איראן (בפרסית: سازمان انرژی اتمی ایران; באנגלית: The Atomic Energy Organization of Iran; בראשי תיבות: AEOI) הוא הגוף הרשמי באיראן המופקד על ניהול תוכנית הגרעין האיראנית הצבאית והאזרחית כאחד.
על אף שבניהול תוכנית הגרעין האיראנית מעורבים גם משמרות המהפכה, מטה הארגון הוא במחוז עמיר עבד בצפון טהראן הבירה.
ראשי הארגון

אכבר אעתמאד (1974–1978)
רזא עמר אלאחי (1980–1997)
גולאם רזא אגאזאדה (1997–2009)
עלי אכבר סאלחי (2009–2011)
מוחמד אחמדיאן (ינואר-פברואר 2011)
פריידון עבאסי-דוואני (2011–2013)
עלי אכבר סאלחי (2013–2021)
מוחמד אסלאמי (2021–ואילך)
דיאמגנטיות לנדאו

דיאמגנטיות לנדאו היא הסבר קוונטי לתופעת הדיאמגנטיות המתרחשת במתכות. את ההסבר לתופעה הגה הפיזיקאי לב לנדאו.
היסטוריה

בשנת 1778 ס.ג' בראגמאנס היה האדם הראשון שצפה בביסמות ואנטימון נדחים על ידי שדות מגנטיים. אולם, המונח "דיאמגנטיות" נטבע על ידי מייקל פאראדיי בספטמבר 1845, כאשר הוא הבין שכל החומרים בטבע הם בעלי צורה מסוימת של תגובה דיאמגנטית לשדה מגנטי שמופעל עליהם.
עם התפתחות תורת הקוונטים בתחילת המאה ה-20, התאוריה הדיאמגנטית של פול לנז'בן הסבירה את תופעת הדיאמגנטיות בחומרים דיאלקטריים. עם זאת, התאוריה של לז'נבן אינה סיפקה הסבר לתופעת הדיאמגנטיות בחומרים שהאלקטרונים בהם מתוארים כגז פרמי, כדוגמת מתכות. בשנת 1929, פרסם הפיזיקאי לב לנדאו את עבודתו העוסקת בדיאמגנטיות בגז פרמי שנקראה לאחר מכן על שמו דיאמגנטיות לנדאו, ומציבה אותו בשורה אחת עם גדולי הפיזיקאים בעולם.
תאוריה > רמות לנדאו

רמות לנדאו הן רמות האנרגיה שחלקיק טעון יכול לתפוס כתוצאה מהפעלת שדה מגנטי אחיד. האנרגיות האפשריות של חלקיק טעון בשדה מגנטי אחיד בכיוון z הן:
{\displaystyle E_{n}=\hbar \omega _{\rm {c}}\left(n+{\frac {1}{2}}\right)+{\frac {p_{z}^{2}}{2m}},\quad n\geq 0~.}
כאשר
\omega _{c}={eB \over mc} היא תדירות הציקלוטרון התלויה בשדה המגנטי, מטען החלקיק ומסת החלקיק
p_{z}=k_{z}\hbar  הוא רכיב התנע של החלקיק בכיוון השדה.
מנוסחה זו ניתן לראות כי ההפרש בין שתי רמות סמוכות הוא  \hbar \omega _{c}.
תאוריה > פיתוח התאוריה

פונקציית החלוקה הגראנד קנונית החד חלקיקית עבור חלקיק במצב s שיכול להיות מאוכל או לא מאוכלס היא:  \zeta _{G}^{1}=\textstyle \sum _{n=0,1}\exp(-n\beta (\epsilon _{s}-\mu ))=1+exp(-\beta (\epsilon _{s}-\mu ))\displaystyle
כאשר
β הוא משתנה תרמודינמי המוגדר  \beta ={1 \over k_{b}T} (T- טמפרטורה,  k_{b}- קבוע בולצמן)
μ הוא הפוטנציאל הכימי
\epsilon _{s} היא האנרגיה במצב המיקרוסקופי s.
וכן פונקציית החלוקה הכוללת עבור כל המצבים היא  \zeta _{G_{tot}}=\prod _{s}\zeta _{G_{s}}.
עבור אלקטרון בקופסה שפועל עליו שדה מגנטי בכיוון z ראינו כי רמות האנרגיה ידועות ונקראות רמות לנדאו. פונקציית החלוקה הגראנד קנונית של אלקטרונים חופשיים בשדה מגנטי היא (נכנס פקטור 2 בגלל ספין האלקטרון):
\log \zeta _{G}={L \over 2\pi }\int dk_{z}\textstyle \sum _{n=0}^{\infty }{2L^{2}Be \over 2\pi \hbar c}log[1+z\exp({-\beta \hbar ^{2}k_{z}^{2} \over 2m}-\beta \hbar \omega _{c}(n+{1 \over 2})]
כאשר
B הוא גודל השדה המגנטי
e הוא גודל מטען האלקטרון
L היא יחידת אורך, הנובעת מפתרון הבעיה של חלקיק קוונטי בקופסה
m מסת האלקטרון
\hbar  הוא קבוע פלאנק המצומצם
n היא רמת אנרגיה
את הסכום בתוך האינטגרל ניתן לקרב לאינטגרל באמצעות נוסחת אוילר-מקלורן, והתוצאה תהיה:
\log \zeta _{G}={Vm \over 2\pi ^{2}\hbar ^{2}}{\Bigl (}\int _{-\infty }^{\mu }h(y)dy-{(\hbar \omega _{c})^{2} \over 24}\int _{-\infty }^{\infty }dk{\beta  \over 1+\exp(\beta {\hbar ^{2}k^{2} \over 2m-\mu })}{\Bigr )}+...
כאשר התבצעה הצבה לנפח: V=L^{3} . בנוסף התבצעה החלפת משתנים  (n+{1 \over 2})\rightarrow y, כאשר הפונקציה  h(y) אינה תלויה בשדה המגנטי.
מכיוון שמגנטיזציה זה  M={1 \over \beta }{\partial \log \zeta _{G} \over \partial B}, והתלות בשדה המגנטי בביטוי מוכלת בתדירות הציקלוטרון באיבר השני בפונקציית החלוקה, נקבל לבסוף:
M=-{\mu _{B}^{2} \over 3}g(\epsilon _{F})B
כאשר
\mu _{B}={e\hbar  \over 2mc} מגנטון בוהר
\epsilon _{F} היא אנרגיית פרמי
g היא פונקציית הריבוי (סופרת כמה מצבי יש באנרגיה קטנה מ- \epsilon _{F} )
התוצאה שהתקבלה מנוגדת בסימן וקטנה פי 3 מהתוצאה שמתקבלת עבור פאראמגנטיות פאולי, וזה עולה בקנה אחד עם העובדה שחומרים דיאמגנטיים דוחים שדה מגנטי לעומת חומרים פאראמגנטיים.
האפקט הנגזר מהפיתוח הנ"ל נקרא דיאמגנטיות לנדאו.
ראו גם

דיאמגנטיות
פאראמגנטיות
תורת לנדאו
גז פרמי
פונקציית חלוקה
פיזיקה סטטיסטית
תרשים סכמטי של רמות לנדאו של חלקיק בשדה מגנטי בכיוון z. רמת האנרגיה המקסימלית היא אנרגיית פרמי.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
דוד דרעי

| --- | --- |

 לידה:  24 ביוני 1975 (בן 49) ירוחם, ישראל 
 מדינה:  ישראל 
 תקופת הפעילות:  מ-2000 
 עיסוק:  במאי ותסריטאי
 מקום לימודים:  המכללה האקדמית ספיר 
 יצירות בולטות:  סאלח, פה זה ארץ ישראל
 פרופיל ב-IMDb
 
דוד דרעי (נולד ב-11 בדצמבר 1975) הוא במאי, תסריטאי, מפיק ומרצה ישראלי. בינואר 2015 נבחר לאחד מ"מאה המשפיעים על התקשורת הישראלית" על ידי עורכי המוסף "פירמה" של העיתון "גלובס". במאי 2017 זכה בפרס הבימוי הטוב ביותר לסרט "סאלח, פה זה ארץ ישראל" בתחרות הישראלית של פסטיבל הקולנוע הבינלאומי "דוקאביב" ו"פיפרסקי" - ההתאחדות הבינלאומית של מבקרי הקולנוע. באוקטובר 2017 זכה הסרט בבימויו, אשר מספר גם את סיפורו האישי, בפרס הסרט הטוב ביותר לשנת 2017 של פורום היוצרים הדוקומנטריים.
לא מעט מיצירותיו של דרעי, כגון "גם בירוחם יש היפר-נטו", "עכשיו תורי", "חתה יסבח סבח", "תגיד אמן" ו"סאלח, פה זה ארץ ישראל", יצרו דיון מעמיק, לעיתים סוער במיוחד, בסיפורן של עיירות הפיתוח בישראל וירוחם בפרט, עולי צפון אפריקה והמזרחים בישראל. כן נגעו סרטיו במרחק בין המרכז והפריפרייה - במובניו הרבים. מלבד זאת, יצר וביים דרעי סדרות תיעודיות בנושאים הניצבים במרכז השיח הישראלי והבינלאומי: הקצנת האסלאם באירופה, החרפת המשבר בעולם העיתונות בישראל, השפעתם של גיבורי התרבות הישראלים על החברה, וכן סדרה העוסקת בשסעים ההולכים ומקצינים בחברה הישראלית. הסדרות שודרו בערוצים הטלוויזיה המסחריים בישראל ועוררו הדים רבים, ביניהן "אללה אסלאם", "אבודים", "הרצל פינת רפאלי", "המפצחים", "העם הנבחר" ו"תקוות גדולות".
הרצאותיו עוסקות בין היתר בסיפורו האישי ובחקר ההיסטורי שהוביל לשינוי השיח בחברה הישראלית בכל הנוגע לעלייתם של יהודי צפון אפריקה לישראל והפערים החברתיים שהולכים ומקצינים במדינה נוכח האופן שבו קלטה אותם מדינת ישראל.
ביוגרפיה

דוד דרעי נולד בירוחם והוא בן זקונים למשפחה בת עשרה אחים ואחיות. הוריו וחמשת אחיו עלו ארצה אל עיירת הפיתוח ממרוקו בשנת 1963. הוא למד בבית הספר החרדי "תורת משה" בשנים הראשונות של בית הספר היסודי, ולאחר מכן בבית הספר הממלכתי דתי "קול יעקב" בירוחם. את שנות חטיבת הביניים והתיכון למד בבית הספר אפלמן בדימונה. את לימודי הקולנוע סיים במכללה האקדמית ספיר בשנת 2000. בירוחם התגורר עד גיל 25, ובשנת 2001 עבר להתגורר בתל אביב, כשחבר לבמאי והמפיק דורון צברי ושימש כמפיק בפועל בפרויקטים קולנועיים שהפיק צברי ("הנדון: אורי אבנרי", "דרומה").
פרסים ואותות הוקרה בהם זכה

בינואר 2015 נבחר לאחד מ"מאה המשפיעים על התקשורת הישראלית" על ידי עורכי המוסף "פירמה" של העיתון "גלובס".
במאי 2017 זכה בפרס הבימוי הטוב ביותר לסרט "סאלח, פה זה ארץ ישראל" במסגרת התחרות הישראלית של פסטיבל הקולנוע הבינלאומי "דוקאביב" ו"פיפרסקי" - ההתאחדות הבינלאומית של מבקרי הקולנוע.
באוקטובר 2017 זכה הסרט בבימויו, אשר מספר גם את סיפורו האישי, בפרס הסרט הטוב ביותר לשנת 2017 בטקס פרסי פורום היוצרים הדוקומנטריים.
בשנת 2005 זכה סרטו "חתה יסבח סבח" בפרס הסרט הטוב ביותר בתחרות האקדמיה הישראלית לקולנוע ולטלוויזיה.
בשנת 2003 זכה בפרס עידוד יצירה לבמאים מצטיינים על ידי קרן גשר לקולנוע רב תרבותי.
פילמוגרפיה

מלך הרייטינג (2001) סרט תיעודי - מפיק
הנדון אורי אבנרי (2002) סרט תיעודי - מפיק
עכשיו תורי (2002) סרט תיעודי - במאי
דרומה (2003) סדרה תיעודית - מפיק
חתה יסבח סבח (2005) דרמה - במאי, תסריטאי
תגיד אמן (2005) סרט תיעודי - במאי, מפיק
כבר לא אחמד (2006) סרט תיעודי - במאי, מפיק
המפצחים (2007) סדרה תיעודית - במאי, תסריטאי
הרצל פינת רפאלי (2008) סדרה תיעודית - במאי, תסריטאי
הוגו 2 (2008) סרט תיעודי - מפיק
אללה אסלם (2012) סדרה תיעודי - במאי, תסריטאי
תקוות גדולות (2013) סדרת תעודה - במאי, תסריטאי
אבודים - (2013) סדרת תעודה - במאי, תסריטאי
סאלח, פה זה ארץ ישראל (2017) סרט תיעודי וסדרה תעודה - במאי, תסריטאי, מפיק
אתה מת רק פעמיים (2018) סרט תיעודי - מפיק, צלם, תסריטאי
פרויקט משפחות (2021) סדרה תיעודית - במאי, מפיק, צלם, תסריטאי
בדרכים עם צופית גרנט ושולי רנד (2023–2024) - יוצר, תסריטאי ובמאי
הערות שוליים

↑   נירית אנדרמן, גזענות, סחיטה ואיומים: כך אולצו המרוקאים להתיישב בעיירות הפיתוח, באתר הארץ, 11 במאי 2017
| --- | --- |
בקרת זהויות :  NLI: 987009841765905171  GND: 1155447301  LCCN: no2019045904  VIAF: 7065152331614303260002   WorldCat (עם VIAF): 7065152331614303260002
דנה לפידות (אלבום)

דנה לפידות הוא אלבום הבכורה של הזמרת-יוצרת הישראלית דנה לפידות. האלבום יצא לאור ב-27 באוגוסט 2008, על ידי חברת התקליטים הד ארצי. מתוך האלבום יצאו הסינגלים; "מוניות", "משוגעת", "בובת קברט" ו-"הפוכים".
במרוצת השנים זכה האלבום למעמד זהב על סך מכירות של כ-20,000 עותקים בסך הכל.
רשימת השירים באלבום

1. מוניות 

2. הפוכים

3. תחנות החיים 

4. מוצ"ש 

5. מרחב אחר 

6. כולך 

7. משוגעת

8. חצות 

9. רוחות של קיץ

10. בובת קברט

11. מילים קטנות 

12. ברגע
סינגלים

| מוניות |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2008 |  |  |
|  | יצא לאור: מאי 2008 |  |  |
|  | אורך: 3:21 |  |  |
|  | פזמונאי: דנה לפידות, חנה לפידות |  |  |
|  | מלחין: דנה לפידות, תמיר דורי |  |  |

| משוגעת |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2008 |  |  |
|  | יצא לאור: יולי 2008 |  |  |
|  | אורך: 3:50 |  |  |
|  | פזמונאי: דנה לפידות, חנה לפידות |  |  |
|  | מלחין: דנה לפידות, תמיר דורי |  |  |

| בובת קברט |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2008 |  |  |
|  | יצא לאור: ספטמבר 2008 |  |  |
|  | אורך: 4:10 |  |  |
|  | פזמונאי: דנה לפידות, חנה לפידות |  |  |
|  | מלחין: ברי כהן |  |  |

| הפוכים |
| --- | --- | --- | --- |
| תמונה | רקע | מיקום שיא במצעד |  |
|  | הוקלט: 2008 |  |  |
|  | יצא לאור: נובמבר 2008 |  |  |
|  | אורך: 4:12 |  |  |
|  | פזמונאי: דנה לפידות, חנה לפידות |  |  |
|  | מלחין: דנה לפידות, חנה לפידות |  |  |
קליפים

מוניות (בימוי: אביב קוזלוב)
בובת קברט (בימוי: לליב סיוון)
הפוכים (בימוי: רותי מאירי)
המשתתפים באלבום

משה דעבול- גיטרות, כלי הקשה, טאר פרסי, תכנותים
ניר מנצור- תופים
עמוס פרידמן - גיטרה בס
ערן מיטלמן- קלידים, פסנתר
אוהד חיטמן- כלי קשת - עיבוד וניצוח
חן שנהר, קרן טננבאום - כינורות
גליה חי - ויולה
מאיה בלזצמן - צ'לו
דוד סגל - קונטרה בס
יוסי שטרית - גיטרה חשמלית
ארז יולביץ - גיטרת ניילון, גיטרה אקוסטית
דורון בראון - מילים, לחן
הערות שוליים

↑  דנה לפידות – פזמונט, באתר pizmonet.co.il
↑  לבנת אלפסי, ‏דנה קמה: דנה לפידות סוגרת שבע שנים רעות עם אלבום חדש, באתר מעריב אונליין, 13 בינואר 2016
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
דראפט 2021 (WWE)

| דראפט 2021> מידע כללי | דראפט 2021> מידע כללי | דראפט 2021> מידע כללי |  |
| --- | --- | --- | --- |
| תאריכים | 1–4 באוקטובר 2021 | 1–4 באוקטובר 2021 |  |
| מיקום | רויאל פארמס ארנה (1 באוקטובר)   ברידג'סטון ארנה (4 באוקטובר) | רויאל פארמס ארנה (1 באוקטובר)   ברידג'סטון ארנה (4 באוקטובר) |  |
סקירה
ליגה: WWE
| מותג (ים) | Raw סמאקדאון NXT (יציאה מהמותג בלבד) | Raw סמאקדאון NXT (יציאה מהמותג בלבד) |  |
| → 2020 | 2021 | — |  |
הדראפט של ה-WWE לשנת 2021 (באנגלית: 2021 WWE Draft) היה הדראפט ה-16, שהופק על ידי ארגון ההיאבקות האמריקאי, ה-WWE, בין המותגים ‏Raw וסמאקדאון. הדראפט החל ב-1 באוקטובר בפרק של התוכנית סמאקדאון בבולטימור, מרילנד והסתכם ב-12 באוקטובר בפרק של התוכנית Raw בנאשוויל, טנסי. התוכנית סמאקדאון שודרה ברשת הטלוויזיה פוקס ו-Raw שודרה ברשת הטלוויזיה USA.
הפקה > רקע

הדראפט הוא תהליך שנתי שמשמש את ארגון ההיאבקות האמריקאי, ה-WWE, כדי לרענן את סגל המתאבקים בין המותגים Raw וסמאקדאון. הדראפט לשנת 2021 היה הדראפט ה-16 אשר הוכרז באופן רשמי ב-13 בספטמבר בפרק של התוכנית Raw. הוא נקבע להיערך ב-1 באוקטובר וב-4 באוקטובר בפרקים של התוכניות סמאקדאון ו-Raw, בהתאמה. ב-1 באוקטובר לפני שידור הפרק של התוכנית סמאקדאון, הארגון אישר שמתאבקים מ-NXT יורשו לעבור בדראפט למותגים Raw וסמאקדאון והתוצאות של הדראפט יצאו לפועל החל מ-22 באוקטובר בפרק של התוכנית סמאקדאון, לילה לאחר קיום אירוע השלם וצפה, היהלום שבכתר בערב הסעודית.
הפקה > חוקי הדראפט 2021

חוקי הדראפט פורסמו על ידי כתבת ה-WWE, מייגן מוראנט ברשת החברתית טוויטר, יום לפני הלילה הראשון של הדראפט ב-1 באוקטובר. החוקים היו שמחצית הרוסטר יורשה לעבור בלילה הראשון של הדראפט, בעוד שהמחצית האחרת יורשה  לעבור בלילה השני של הדראפט; לעומת זאת, לא הייתה הקצבת בחירות עבור מותג מסוים בדומה לשנים קודמות. בנוסף, מתאבקים שלא הועברו בדראפט הפכו אוטומטית למתאבקים חופשיים, כשגורלם היה בידיהם בבחירה באיזה מותג הם יחתמו.
בחירות הדראפט > סמאקדאון (1 באוקטובר)

היו ארבעה סיבובים של בחירות דראפט במהלך הלילה הראשון של הדראפט. בכירי הנהלת ה-WWE, אדם פירס וסוניה דוויל הודיעו על בחירות הדראפט של כל סיבוב.
| סיבוב | # | מתאבק | מותג לפני הדראפט | מותג לאחר הדראפט | תפקיד | בחירת דראפט # |
| --- | --- | --- | --- | --- | --- | --- |
| 1 | 1 | רומן ריינס ופול היימן | סמאקדאון | סמאקדאון | מתאבק ומנג'ר האלוף האוניברסלי (ריינס) | 1 |
| 1 | 2 | ביג אי | סמאקדאון | Raw | מתאבק אלוף ה-WWE | 1 |
| 1 | 3 | שארלוט פלייר | Raw | סמאקדאון | מתאבקת אלופת הנשים של Raw | 2 |
| 1 | 4 | ביאנקה בלאייר | סמאקדאון | Raw | מתאבקת | 2 |
| 2 | 5 | דרו מקינטייר | Raw | סמאקדאון | מתאבק | 3 |
| 2 | 6 | RK-Bro (רנדי אורטון ורידל) | Raw | Raw | צמד אלופי הזוגות של Raw | 3 |
| 2 | 7 | הניו דיי (קופי קינגסטון ואקסבייר וודס) | Raw | סמאקדאון | צמד | 4 |
| 2 | 8 | אדג' | סמאקדאון | Raw | מתאבק חבר היכל התהילה | 4 |
| 3 | 9 | האפי קורבין ומאדקאפ מוס | סמאקדאון | סמאקדאון | צמד | 5 |
| 3 | 10 | ניקי A.S.H. וריאה ריפלי | Raw | Raw | צמד אלופות זוגות הנשים של ה-WWE | 5 |
| 3 | 11 | Hit Row  (אייזיאה "סוורב" סקוט, אשנטה "תי" אדוניס, טופ דולה ובי-פאב) | NXT | סמאקדאון | צוות מעורב אלוף צפון אמריקה של NXT (סקוט) | 6 |
| 3 | 12 | קית' "ברקאט" לי | Raw | Raw | מתאבק | 6 |
| 4 | 13 | נעמי | סמאקדאון | סמאקדאון | מתאבקת | 7 |
| 4 | 14 | המיסטריוס  (ריי מיסטריו ודומיניק מיסטריו) | סמאקדאון | Raw | צמד | 7 |
| 4 | 15 | ג'ף הארדי | Raw | סמאקדאון | מתאבק | 8 |
| 4 | 16 | אוסטין ת'יאורי | NXT | Raw | מתאבק | 8 |
שני צוותים הופרד במהלך הלילה הראשון של הדראפט. ביג אי הועבר ל-Raw, בעוד שחבריו לצוות הניו דיי, קופי קינגסטון ואקסבייר וודס הועברו כצמד לסמאקדאון, ואוסטין ת'יאורי הועבר ל-Raw, בעוד שחבריו לצוות The Way, ג'וני גרגאנו, דקסטר לומיס, קנדיס לאריי ואינדי הארטוול נותרו ב-NXT.
בחירות הדראפט > בחירות נוספות לאחר לילה מספר 1 (1–2 באוקטובר)

בחירות דראפט נוספות פורסמו ברשתות המדיה של ה-WWE ב-1 באוקטובר וב-2 באוקטובר במהלך התוכנית Talking Smack.
| מתאבק | מותג לפני הדראפט | תפקיד | מותג לאחר הדראפט |
| --- | --- | --- | --- |
| אקירה טוזאווה | Raw | מתאבק | Raw |
| אלייה | NXT | מתאבקת | סמאקדאון |
| אקדמיית אלפא (צ'אד גייבל ואוטיס) | סמאקדאון | צמד | Raw |
| אפולו קרוז וקומנדר עזיז | סמאקדאון | צמד | Raw |
| דודרופ | Raw | מתאבקת | Raw |
| דרייק מאבריק | Raw | מתאבק | Raw |
| דרו גולאק | Raw | מתאבק | סמאקדאון |
| ג'ון מוריסון | Raw | מתאבק | Raw |
| מייס | Raw | מתאבק | סמאקדאון |
| מנסור | Raw | מתאבק | סמאקדאון |
| מוסטפא עלי | Raw | מתאבק | סמאקדאון |
| ניה ג'קס | Raw | מתאבקת | Raw |
| R-טרות' | Raw | מתאבק | Raw |
| רג'י | Raw | מתאבק אלוף 24/7 | Raw |
| טי-באר | Raw | מתאבק | Raw |
| טוני סטורם | סמאקדאון | מתאבקת | סמאקדאון |
| זלינה וגה | סמאקדאון | מתאבקת | Raw |
צמד אחד הופרד במהלך בחירות הדראפט הנוספות. מייס הועבר לסמאקדאון, בעוד שטי-באר נותר ב-Raw.
בחירות הדראפט > Raw‏ (4 באוקטובר)

היו שישה סיבובים של בחירות דראפט במהלך הלילה השני של הדראפט. בכירי הנהלת ה-WWE, אדם פירס וסוניה דוויל הודיעו על בחירות הדראפט של כל סיבוב.
| סיבוב | # | מתאבק | מותג לפני הדראפט | מותג לאחר הדראפט | תפקיד | בחירת דראפט # |
| --- | --- | --- | --- | --- | --- | --- |
| 1 | 1 | בקי לינץ' | סמאקדאון | Raw | מתאבקת אלופת הנשים של סמאקדאון | 1 |
| 1 | 2 | האוסוס (ג'יי אוסו וג'ימי אוסו) | סמאקדאון | סמאקדאון | צמד אלופי הזוגות של סמאקדאון | 1 |
| 1 | 3 | The Hurt Business (בובי לאשלי ו-MVP) | Raw | Raw | צמד | 2 |
| 1 | 4 | סשה בנקס | סמאקדאון | סמאקדאון | מתאבקת | 2 |
| 2 | 5 | סת' רולינס | סמאקדאון | Raw | מתאבק | 3 |
| 2 | 6 | המלך נקאמורה וריק בוגס | סמאקדאון | סמאקדאון | צמד האלוף הבין יבשתי (נקאמורה) | 3 |
| 2 | 7 | דמיאן פריסט | Raw | Raw | מתאבק אלוף ארצות הברית | 4 |
| 2 | 8 | שיימוס | Raw | סמאקדאון | מתאבק חבר היכל התהילה | 4 |
| 3 | 9 | AJ סטיילס ואומוס | Raw | Raw | צמד | 5 |
| 3 | 10 | שיינה בייזלר | Raw | סמאקדאון | מתאבקת | 5 |
| 3 | 11 | קווין אואנס | סמאקדאון | Raw | מתאבק | 6 |
| 3 | 12 | זאיה לי | NXT | סמאקדאון | מתאבקת | 6 |
| 4 | 13 | הסטריט פרופיטס (אנג'לו דוקינס ומונטז פורד) | סמאקדאון | Raw | צמד | 7 |
| 4 | 14 | ה-Viking Raiders (אריק ואיבר) | Raw | סמאקדאון | צמד | 7 |
| 4 | 15 | פין באלור | סמאקדאון | Raw | מתאבק | 8 |
| 4 | 16 | ריקושט | Raw | סמאקדאון | מתאבק | 8 |
| 5 | 17 | קאריון קרוס | Raw | Raw | מתאבק | 9 |
| 5 | 18 | אנג'ל גרזה והומברטו קאריו | Raw | סמאקדאון | צמד | 9 |
| 5 | 19 | אלכסה בליס | Raw | Raw | מתאבקת | 10 |
| 5 | 20 | סזארו | סמאקדאון | סמאקדאון | מתאבק | 10 |
| 6 | 21 | כרמלה | סמאקדאון | Raw | מתאבקת | 11 |
| 6 | 22 | רידג' הולנד | NXT | סמאקדאון | מתאבק | 11 |
| 6 | 23 | גייבל סטיבסון | חופשי | Raw | מתאבק | 12 |
| 6 | 24 | סמי זיין | סמאקדאון | סמאקדאון | מתאבק | 12 |
צוות אחד הופרד במהלך הלילה השני של הדראפט. זאיה לי הועברה לסמאקדאון, בעוד שחבריה לצוות טיאן שה, בואה ומיי יינג, נותרו ב-NXT.
צמד אחד הופרד במהלך הלילה השני של הדראפט. רידג' הולנד הועבר לסמאקדאון, בעוד שפיט דאן נותר ב-NXT.
בחירות הדראפט > בחירות נוספות לאחר לילה מספר 2 (4 באוקטובר)

בחירות דראפט נוספות התקיימו במהלך התוכנית Raw Talk ב-4 באוקטובר.
| מתאבק | מותג לפני הדראפט | תפקיד | מותג לאחר הדראפט |
| --- | --- | --- | --- |
| דנה ברוק | Raw | מתאבקת | Raw |
| ה-Dirty Dawgs (דולף זיגלר ורוברט רוד) | סמאקדאון | צמד | Raw |
| The Hurt Business (סדריק אלכסנדר ושלטון בנג'מין) | Raw | צמד | Raw |
| ג'קסון רייקר | Raw | מתאבק | Raw |
| ג'ינדר מהאל ושאנקי | Raw | צמד | סמאקדאון |
| ליב מורגן | סמאקדאון | מתאבקת | Raw |
| מיה יים | NXT | מתאבקת | Raw |
| המיז | Raw | מתאבק | Raw |
| נטליה | סמאקדאון | מתאבקת | סמאקדאון |
| שוטצי | סמאקדאון | מתאבקת | סמאקדאון |
| טמינה | סמאקדאון | מתאבקת | Raw |
| טיגן נוקס | סמאקדאון | מתאבקת | Raw |
| ויר | Raw | מתאבק | Raw |
צוות אחד הופרד במהלך בחירות הדראפט הנוספות. ויר נותר ב-Raw, בעוד שחבריו לצוות, ג'ינדר מהאל ושאנקי, הועברו לסמאקדאון.
שני צמדים הופרד במהלך בחירות הדראפט הנוספות. טיגן נוקס הועברה ל-Raw, בעוד ששוטצי נותרה בסמאקדאון, וטמינה הועברה ל-Raw, בעוד שנטליה נותרה בסמאקדאון.
הערות שוליים

↑  הדראפט של ה-WWE נקבע לחודש אוקטובר
1 2  ארגון ה-WWE משחרר את חוקי הדראפט לשנת 2021
↑  מייגן מוראנט מודיעה על חוקי הדראפט שיחל הערב בתוכנית סמאקדאון בטוויטר
↑  טוני סטורם, אפולו קרוז, זלינה וגה ועוד נבחרו במהלך הדראפט של ה-WWE לשנת 2021
האות הבינלאומי לנוער ולצעירים - ישראל

ארגון האות הבינלאומי לנוער ולצעירים - ישראל (מוכר גם כאות הנוער הישראלי, בעבר פרס הנוער), הגיע לישראל בשנת 1986, כחלק מתוכנית בינלאומית ורב-תרבותית לנוער ולצעירים, המקדמת העצמה אישית ופיתוח כישורי חיים בקרב בני נוער וצעירים. החל משנת 2015, קיבל הארגון הכרה ממשרד החינוך ומינהל חברה ונוער כארגון נוער ארצי.
בשנת 2019 קיבל הארגון הכרה כ"גוף משלח" לשנת שירות מהאגף הביטחוני חברתי במשרד הביטחון והתחיל להפעיל קומונות שנשינים העוסקות בפיתוח אישי וייזמות חברתית של בני נוער בקהילה.
בנוסף בשנה זו הוכר בנוסף כ"גוף משלח" לשירות לאומי על ידי הרשות לשירות לאומי -והחל להפעיל מתנדבים.
הארגון מתמקד באתגר האישי של חניכיו, ומציג לצעירים תוכנית מאוזנת ובלתי תחרותית של פעילות מרצון, שמעודדת גילוי אישי וצמיחה, התמדה, אחריות אישית וחינוך ערכי, תוך תהליך מובנה.
היסטוריה

'האות הבינלאומי לנוער ולצעירים - ישראל' הוא חלק מארגון בינלאומי הפועל ב-144 מדינות ברחבי העולם. התוכנית הוצגה לראשונה בבריטניה בשנת 1956 על ידי הנסיך פיליפ, ונקראה על שמו - "אות הדוכס מאדינבורו". מטרתה הייתה עידוד אנשים צעירים בגילאי 14–25 למעורבות במגוון פעילויות מעצימות ומפתחות, מתוך בחירה אישית.
גם בישראל הוצג לראשונה הארגון ב-1956, על ידי יהודה הראל, אך כאמור החל את פעילותו בארץ בשנת 1986. עד היום, יותר מ-30,000 חניכים לקחו חלק בארגון, ואלפים סיימו בו את "שלב הזהב". נכון לסוף שנת 2019 לוקחים חלק בארגון כ-3,000 בני נוער ב-28 סניפים ברחבי הארץ.
מטרות

חינוך בני נוער לשעות פנאי חיוביות, העצמתם והבאתם למימוש עצמי ולפיתוח אחריות ועצמאות.
עידוד בני נוער לדרך חיים ערכית, ופיתוח האחריות החברתית ותחושת השייכות שלהם כפרטים המשולבים בקהילה ובמדינה.
שילוב רב תרבותי בין בני נוער ממגזרים שונים בפעילות הארגון בארץ ובעולם.
יכולת עמידה באתגרים שתניב חיזוק הדימוי והערך העצמי של המשתתפים.
פיתוח והעצמת אהבת הארץ, תוך הקניית מודעות וחינוך להגנה על הסביבה ברמה האישית, הארצית והעולמית.
שילוב בני נוער בעלי צרכים מיוחדים ונוער בסיכון בשירות ובקהילה.
פיתוח מיומנויות ותחביבים שיאפשרו למשתתפים להרחיב את אופקיהם תוך תחושת אתגר ועניין, כושר התמדה וכוח רצון.
פיתוח מנהיגות צעירה רב תרבותית.
על פי התפיסה החינוכית הבינלאומית, מציב ארגון 'אות הנוער' בפני החניך אתגר אישי, מציע לו תוכנית מאוזנת ולא תחרותית אשר כל פעילותה באה לעודד גילוי, צמיחה, שיפור הביטחון העצמי, התמדה והגברת האחריות של היחיד כלפי עצמו וכלפי קהילתו. התפיסה החינוכית של מפעילי התוכנית בארץ מבוססת על האמונה, כי הפרט מסוגל להתקדם בקצב אותו הוא קובע, וכי אם יכיר כל אחד בערך עצמו יגבר ביטחונו העצמי, הסיפוק וההערכה העצמיים כלפי עצמו, וכפועל יוצא מזה יזכה בהערכת החברה.